**Statele moderne : Revoluţie şi emancipare naţională**

Odata ce Franţa lui Napoleon a fost înfrântă, statele învigătoare au reorganizat Europa după propriile interese.

**Între anii 1814-1815 are loc Cogresul de la Viena**. Acest congres a urmărit stabilirea ordinii existente dinaintea revoluţiei franceze fără să ţină cont de ce doreau popoarele europene. **Franţa a revenit la graniţele sale din 1792**, iar statele germane au alcătuit o confederaţie. **Rusia şi Prusia şi-au extins teritoriile**, iar Austria a ocupat teritorii din Peninsula Italică.



**Austria, Prusia şi Rusia au format o coaliţie numită „Sfânta Alianţă” în 1815**. Aceasta lupta împotriva mişcărilor naţionale şi a răspândirii ideilor ce susţineau drepturile şi libertăţile politice.

Acestă **„Sfântă Alianţă” nu a putut împiedica declanşarea revoluţiilor popoarelor care au urmat după 1815**. Statele doreau **emanciparea naţională – adică eliberarea de sub dominaţia străină.** Aşa au început să apară mişcări naţionale pentru **dobândirea independenţei.**

**Grecia şi-a câştigat independenţa faţă de Imperiul Otoman**, iar **Belgia s-a desprins de Olanda**. Alte acţiuni revoluţionare au avut loc în Spania, Franţa, spaţiul italian, Polonia şi în Ţara Românească ( **Revoluţia lui Tudor vladimirescu – 1821**).

**În America de Sud** foste colonii ale Spaniei şi Portugaliei şi-au proclamat independenţa formându-se ţările : **Argentina, Bolivia, Brazilia**.

**În Europa anul 1848 a fost numit şi „Primăvara popoarelor”** – aproape în toate ţările fiind revoluţii.

În a doua jumătate a secolului al XIX-lea pe continentul european au apărut noi state.

În **1859 s-a realizat Unirea Principatelor Române sub Alexandru Ioan Cuza**, punându-se bazele statului român modern.

**Italia** s-a format prin unificarea mai multor regiuni. Un rol important în formarea Italiei moderne l-a avut regele Sardiniei şi Piemontului **Victor Emanuel al II-lea** , prim-ministrul **Camillo Cavour** şi revoluţionarul **Giuseppe Garibaldi**

**Spaţiul german a fost unificat în urma a trei războaie**, începând cu anul **1864** duse de **Regatul Prusiei**. Coducătorul Prusiei era **regele Wilhelm I şi cancelar Otto von Bismarck**. Războaiele au fost purtate cu **Danemarca, Franţa, Imperiul Habsburgic**. În anul **1871 s-a format Imperiul German.**

La sfârşitul secolului al XIX –lea existau încă multe **state multinaţionale** ( ţări care cuprindeau mai multe popoare care doreau liberatea )

**State multinaţionale** :

**Imperiul Austro-Ungar** – cuprindea Austria, Ungaria, Cehia, Transilvania etc.

**Imperiul Otoman**

**Imperiul Rus ( Ţarist )**